በዚ ምኽንያት፡ መንእሰይ ተመሊሱ ስርሑ ከይሰርሕ ስግኣት ኣሎ፣ እቲ ናይ ዳግመ ህንጻ ስራሕ ድማ ከምቲ ዝግባእ ክኸይድ ስለ ዘይክኣለ፡ ኣብ ሞንጎ ተቐርቂርካ፤ ደቕካን ስድራኻን ንድሕሪት ተደርብዮም፣ ደሞዝ የብልካን፡ ዝፍጠር ተጻዋርነት፡ ደገፍ ናይ ስነ ጥበብ ስለ ዝነበሮ ክምከት ተኻኢሉ'ዩ" ይብል። ሰለሞን ድራር፡ ንጓል ኣንከረ፣ ወዲ ትኹል፣ ኢሳይያስ ኣፍስሃ፣ ኣኽሊሉ ተፈኖ፣ ብርኽቲ ወልደስላሰ፣ ድሕሪ ናጽነት ድማ ንኣበባ ሃይለ፣ ኣሮን ኣብርሃም፣ ሄለን መለስ፣ ፍሒራ፣ ደሃብ ፋይቲንጋ ናይ ደርፊ ግጥሚ ዝጸሓፈሎም ዘየምቲ'ዮም። ዝኾነ ስነጥበባዊ ስራሕ፡ ንትርጉም ሰማዒኡ ወይ ኣንባቢኡ ክፉት ብምዃኑ፡ ንድምጻዊት ሄለን መለስ ዝሃባ ግጥሚ 'ኣድሃ ንበር' እትብል ደርፊ፡ ንፕሬዝደንት እታ ሃገር እያ ተደሪፋ ዝብል ትሒምሒም ነይሩ እዩ። "ኣድሃ ንበር" ግን ንመን'ያ ተደሪፋ ክንብል ሓቲትናዮ ኣብ ዕላልና። 'ሓቅኹም ኢኹም፤ ኣድሃ ንበር ንብዙሓት ክተካትዕ ይሰምዓ'የ' ብምባል፡ እቲ ዛንታ ግን ካልእ'ዩ" ይብል ደራሲ ሰለሞን ድራር። ንዝኽሪ ስርሒት ፈንቅልን ምሕራር ከተማ ባጽዕን ዝምልከት ኣብታ ከተማ ዓመታዊ ዝኽሪ ይግበር'ዩ። ሓደ እዋን እምበኣር ኣካየድቲ፡ እቲ በዓል እተንጸባርቕ ሓንቲ ደርፊ ከዳለወሎም ይሓቱ። እንተኾነ ግን እቲ ግዜ ሓጺር እዩ ነይሩ። እቲ በዓል ክልተ መዓልቲ እዩ ተሪፉዎ ነይሩ። እሞ ኣብዚ ሓጺር ግዜ እዚ ግጥሚ ተገጢሙ ዜማ ወጺኡዎ፡ ሙዚቀኛታት ተለማሚዶም፡ ኣጽኒዖም፡ ኣብ እስትድዮ መሊኦም ንባጽዕ ክወስዱዋ ጸቢብ ግዜ ስለዝነበረ፡ ተጨኒቐ ይሓስብ እሞ ኣብ ሓደ ነገር ይዓልብ። ንዓይ ኣብነታዊ ዝኾነ ኣብ ባጽዕ ዝተሰውአ ብጻይ ነይሩ። ኣብ ኩናት ባጽዕ 1977 ኣብ ሕቑፎይ ዝተሰወአ ኣብነታዊ ብጻይ ነይሩ። ንዕኡ ወትሩ ካብ ዝዝክሮም ብጾት እዩ። ብቐጥታ ኣብ ሓንጎለይ መጺኡኒ። ስለዚ ንዕኡ ብውክልና ክገጥመሉ መሪጸ። ወኪል ኩሎም ጀጋኑ ስውኣት ሰብ ቅያ ሓርነታዊ ቃልስና እዩ። ኣብቲ እዋን ኣብ ባጽዕ ርእስኻ ከተቕንዓሉ ዘይከኣል ከቢድ ውግእ እዩ ነይሩ። ሓደ ንጉሆ፡ ርእስና ክነቕንዐሉ ኣብ ዘይንኽእል ቦታ በጥ ኢልና ንሕሉ ነበርና። ቅንዕ እንተይልካ ኩልኻ ስለ እትድብደብ ምንቅስቓስካ ከይረአ ፍሕትሕት ከይበልካ ምስ መሬት ተላሒግካ በጥ ኢልካ ኢኻ ትሕሉ። ጸጋይ ተኽለ ኮሚሳር ሓይሊ እዩ ነይሩ። እታ ሓይሊ ቦትኣ ሒዛ'ዶ ኣይሓዘትን ክከታተል ብበጠበጥ እናተንቀሳቐሰ ኣባይ ክበጽሕ እንከሎ፡ ካብ መርከብ ዝተተኮሰ መድፍዕ ኣባና ይዓልብሞ ንሱ ከየምለሰ ኣብ ሕቑፈይ ተሰዊኡ። መግለጺ ስእሊ, ደራስን ዳይሬክተርን ሰለሞን ድራር፡ ካብ ዝጸሓፎም ግጥምታት ደርፊ 'ኣድሃ ንበር' እታ ንብዙሓት እተካትዕ ስርሑ'ያ ወጋሕታ ሰዓት ሓሙሽተ'ዩ ነይሩ። ኣብዚ ህሞት፡ ንዕኡ ከውጽእ ክብል ሓይሊ ምልእቲ ክልክም ስለ ዝኽእል፡ ን13 ሰዓት ሓቚፈዮ ውዒለ። ጽሓይ ባጽዕ ተወሲኹዎ ደም ነቒጹ ክልቲኤና ተላጊብና፤ ምድረ ሰማይ ምስ መሰየን ጸሓይ ዓሪባ ባህሪይ ካብ ከውሊ ጸላኢ ምስገላገለና ኣብ ነብሰይ ዝነቐጸ ደሙ ዓጨጭ እናበለ ፈላልዮሙና። ኣነ፡ እዚ ዝኽሪ ኣለኒ፤ እታ "ኣድሃ" እትብል ደርፊ እምበኣር እዚ ክውንነት እዩ ወሊዱዋ። ኣድሃ ማለት፡ ኣዝዩ ብሉጽ ሰብ፣ ኣብነታዊ፣ ዘይቑጣዕ፣ ንነገራት ኣቕሊሉ ኣቢሉ ክሕዞም ዝፍትን ዓይነት ሰብ'ዩ። ብህላወ ክንሪኦ እንከለና ከኣ፡ እቲ ናይ ብሓቂ ህልው ኣብ መትከሎ ዘሎ፡ እቲ ስውእ'ዩ ፡ መልእኽቲ እታ ደርፊ ንሱ እዩ" ይብል ስሙይ ኤርትራዊ ጸሓፍን ገጣምን ሰለሙን ድራር ብዝኽሪ ብጻዩ ብትዝታ ንድሕሪት ተመሊሱ። ተዛማዲ ትሕዝቶ ኣስመራ፡ ካብ ስነ ህንጻ ክሳብ መቓብር ሰብን ታንክታትን6 ጥቅምቲ 2019 ቪድዮ, ''ኢሳይያስ መቐለ ከይረኣየ ብምኻዱ ብጣዕሚ ኣሕዚኑኒ'' ዶ/ር ሰሎሞን ዕንቋይ24 መስከረም 2018 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
